VS002069
Datum: 1994-09-17T02:00:00.000+02:00
datum_sodbe_i_stopnje: 2005-09-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 51.327,00 EUR (prej 12.300.000,00 SIT)
opombe: II Ips 1077/2007 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Rudar, zdaj zaposlen kot varnostnik.

## Škodni dogodek

Poškodba v delovni nesreči pri kopanju podzemeljskega tunela.

## Poškodba

Raztrganje meniskusa, sprednje križne vez in sklepne ovojnice v levem kolenu, zlom desnega gležnja, velika udarna razpočna rana v lasišču, lažji pretres možganov, odkrhnitev zunanjega dela kondila leve stegnenice, kovinski tujek v desni golenici in levi stegnenici.

## Telesne bolečine

20.864,63 EUR (prej 5.000.000,00 SIT) Zelo hude 2 uri, hude občasne več kot 35 dni, zmerne stalne 6 do 8 tednov, zmerne občasne, ki so vezane na obremenitve levega kolena in desnega gležnja ves čas in jih bo trpel tudi še v bodoče.

#### Hospitalizacija

Skoraj 3 mesece (sprva 2 meseca v tujini, nato še 2x po operativnih posegih), skupaj 4x operativni poseg v splošni narkozi.

#### Ambulantno zdravljenje

Številni specialistični in kontrolni pregledi.

#### Rehabilitacija

Več kot 100x fizikalna terapija, 2x po 2 tedna rehabilitacija v zdravilišču.

#### Nevšečnosti med zdravljenjem

35 dni nepokretnosti, 15x RTG, prevezi, odvzem šivov in drena (2x), preiskave krvnih vzorcev, zdravila proti vnetju, strjevanju krvi in bolečinam, cepivo proti tetanusu, mavčeva imobilizacija gležnja, 1 leto uporaba bergel, invalidski voziček, kolenska opora stalno (tudi zdaj), bolniški stalež do avgusta 1998.

## Strah

2.086,46 EUR (prej 500.000,00 SIT) Srednje hud strah pred vsako operacijo (skupaj 4 dni), intenziven sekundarni strah, saj se je tožnik bal invalidnosti po zaključku zdravljenja.

## Zmanjšanje življenjske aktivnosti

25.037,56 EUR (prej 6.000.000,00 SIT) Zmanjšana gibljivost desnega gležnja, nestabilnost levega kolena, počasna hoja, ne more čepeti, klečati, hoditi po neravnem terenu. Tožnik trpi tudi duševne bolečine zaradi kronične depresivnosti z nevrotsko simptomatiko. Ima status III. kategorije invalidnosti, ZŽA 56%. Ne more več igrati nogometa, težje kolesari.

## Skaženost

3.338,34 EUR (prej 800.000,00 SIT) Manjše brazgotine po lasišču, pooperativna brazgotina na notranji strani levega kolena, izrazito šepanje zaradi kolenske ortoze.

---

ZOR člen 200, 203